ประธาน กกต.ลงนามประกาศ รับรองรายชื่อแคนดิเดตนายกรัฐมนตรี 45 พรรคการเมือง รวม 69 คน ยกเว้นไทยรักษาชาติ
ประธาน กกต.ลงนามประกาศ รับรองรายชื่อแคนดิเดตนายกรัฐมนตรี 45 พรรคการเมือง รวม 69 คน ยกเว้นไทยรักษาชาติ เนื่องจากทรงดำรงอยู่เหนือการเมือง และไต่สวนเรื่องร้องให้ยุบพรรคไทยรักษาชาติ กระทำการมิบังควร? กรณีเสนอชื่อนายกรัฐมนตรี โดยจะนัดประชุมต่อพรุ่งนี้      ที่ประชุม กกต.พิจารณารายชื่อบุคคลที่ได้รับการเสนอรายชื่อเป็นนายกรัฐมนตรีของพรรคการเมือง  มติประกาศรายชื่อว่าที่นายกรัฐมนตรีของพรรคการเมือง รวม 45 พรรค จำนวน 69 คน  อาทิ พลเอก ประยุทธ์ จันทร์โอชา ว่าที่นายกรัฐมนตรีของพรรคพลังประชารัฐ  นายอภิสิทธิ์ เวชชาชีวะ ว่าที่นายกรัฐมนตรีของพรรคประชาธิปัตย์  คุณหญิงสุดารัตน์ เกยุราพันธุ์, นายชัชชาติ สิทธิพันธุ์ และนายชัยเกษม นิติสิริ ว่าที่นายกรัฐมนตรีของพรรคเพื่อไทย หลังจากนี้พรรคการเมืองสามารถใช้ชื่อ รูปว่าที่นายกรัฐมนตรี ในการหาเสียงเลือกตั้งได้ต่อไป โดยไม่รวมถึงพระนามของทูลกระหม่อมหญิงอุบลรัตนราชกัญญา สิริวัฒนาพรรณวดี ตามที่พรรคไทยรักษาชาติเสนอบัญชีนายกรัฐมนตรี เนื่องจากพระบรมราชวงศ์ทุกพระองค์ทรงอยู่ในหลักการเกี่ยวกับการดำรงอยู่เหนือการเมือง และความเป็น กลางทางการเมืองของพระมหากษัตริย์ด้วย และไม่สามารถดำรงตำแหน่งใดๆ? ในทางการเมืองได้ เพราะจะขัดต่อเจตนารมณ์ของรัฐธรรมนูญและประเพณีการปกครองในระบอบประชาธิปไตยอันมีพระมหากษัตริย์ทรงเป็นประมุข ตามพระราชโองการ ประกาศ สถาบันพระมหากษัตริย์ตามรัฐธรรมนูญแห่งราชอาณาจักรไทย ซึ่งประกาศเมื่อวันที่ 8 กุมภาพันธ์ 2562 และประกอบรัฐธรรมนูญแห่งราชอาณาจักรไทยนอกจากนี้ที่ประชุมยังมีวาระการประชุม เรื่องร้องเรียนพรรคไทยรักษาชาติ กระทำการมิบังควร กรณีเสนอบัญชีนายกรัฐมนตรีว่าเข้าข่ายการกระทำที่เป็นการขัดต่อรัฐธรรมนูญ และกฎหมายพรรคการเมือง รวมทั้งกฎหมายเลือกตั้ง ส.ส. จนเป็นเหตุนำไปสู่การยุบพรรคการเมืองหรือไม่ โดยที่ประชุมยังพิจารณาไม่แล้วเสร็จและจะพิจารณาต่อในการประชุมวันที่ 12 กุมภาพันธ์ 2562สำหรับประเด็นทางข้อกฎหมาย ที่ กกต. ดำเนินการกับการยุบพรรคการเมือง กรณีกระทำการมิบังควรดึงสถาบันเข้ามาเกี่ยวข้องทางการเมืองนั้น ซึ่งขัดต่อระเบียบของ กกต. นั้น เป็นไปตามหมวด 7 ของพระราชบัญญัติประกอบรัฐธรรมนูญ ว่าด้วยการเลือกตั้ง ส.ส. เรื่องการดําเนินการกรณีการเลือกตั้งมิได้เป็นไปโดยสุจริตหรือเที่ยงธรรม ตามมาตรา 132 หากพบว่ามีการกระทำที่ทำให้การเลือกตั้งไม่เป็นไปโดยสุจริตให้ กกต. สั่งระงับสิทธิสมัครรับเลือกตั้งของพรรคการเมืองนั้น 1? ปี หรือให้ใบส้ม